**Önéletrajz**

Dr. Szőke János a Semmelweis Orvostudományi Egyetemen végezte orvosi tanulmányait és első munkahelye az Országos Onkológiai Intézet Molekuláris Patológiai Osztálya volt, ahol 1995-1998-ig dolgozott. 1998-2002-ig patológus rezidens volt az Egyesült Államokban, majd daganatpatológiai és mellkasi patológiai gyakornoki programot („fellowshipet”) végzett a Memorial Sloan-Kettering Cancer Centerben. 2004-től ismét az OOI–ben dolgozik, ahol 2012-től az Intézet Daganatpatológiai Központjának igazgatója. Jelenlegi szakmai érdeklődési területe a tüdődaganatok patológiája, azon belül a tüdő adenocarcinomák klinikai gyakorlati szempontból jelentős morfológiai és molekuláris karakterizálása.